Упэўнена разыгрываў камбінацыі новы распасоўшчык Максім Ралавец, а ў атацы паспяхова дзейнічаў яшчэ адзін навічок — Мікалай Фітковіч. Пераломнай у гэтай сустрэчы стала трэцяя партыя, якую пастаўчане выйгралі і займелі псіхалагічную перавагу. На сапраўдным куражы ў складзе гасцей згулялі таксама малады Юрый Рабека і вопытныя Віталь Варанец, Даніла Шышко, Аляксандр Сідарэнка. Іх намаганнямі наша каманда выйграла ў паўторным матчы і паклала ў сваю скарбонку патрэбныя 3 ачкі. У лідары першынства выйшаў гро­дзенскі “АСДЮШАР-Камунальнік”, які двойчы дома з лікам 3:0 абыграў сталічны “РДВАР-2”.